Návrh

VYHLÁŠKA
Ministerstva zdravotníctva Slovenskej republiky
z .........../2007 


ktorýou sa ustanovujú  podrobnosti o limitných hodnotách optického žiarenia a o požiadavkách na objektivizáciu optického žiarenia v životnom prostredí

   Ministerstvo zdravotníctva Slovenskej republiky  podľa  §  62 písm. n) zákona Národnej  rady  Slovenskej  republiky č. ...../2007 Z.z. o ochrane podpore a rozvoji verejného zdravia  a o zmene a doplnení niektorých zákonov ustanovuje:


§ 1
Predmet úpravy 

(1)   Táto vyhláška ustanovuje požiadavky na ochranu zdravia obyvateľstva pred optickým žiarením v životnom prostredí:
požiadavky na hračky a iné výrobky zábavného priemyslu,
požiadavky na zariadenia používané na reklamu a pri zábavných predstaveniach, 
požiadavky na zariadenia používané na kozmetické účely.
požiadavky na ochranu obytného prostredia pred rušivým svetlom z umelých zdrojov svetla,

(2)   Požiadavky na ochranu zamestnancov pred nepriaznivými účinkami optického žiarenia ustanovuje osobitný predpis[footnoteRef:2]). Vyhláška sa nevzťahuje na spotrebiče určené na lekárske účely. [2: )  Nariadenie vlády Slovenskej republiky č. .../2007 Z.z. o o minimálnych zdravotných a bezpečnostných požiadavkách na ochranu zamestnancov pred rizikami súvisiacimi s expozíciou umelému optickému žiareniu] 


§ 2
Vymedzenie pojmov

Na účely tejto vyhlášky:
optické žiarenie je ultrafialové žiarenie, viditeľné svetlo a infračervené žiarenie v rozsahu vlnových dĺžok 100 nm až 1 mm; vrátane laserového žiarenia,
rušivé svetlo je svetlo zo  zdrojov umelého svetla vo vonkajšom prostredí okrem svetla z dopravných prostriedkov a okrem svetla z verejného osvetlenia, ktoré po dopade na vonkajšiu plochu osvetľovacieho otvoru obytnej miestnosti svojim pôsobením subjektívne obťažuje užívateľov obytnej miestnosti,
intenzívne impulzné svetlo (IPL) je polychromatické nekoherentné svetlo vysokej intenzity aplikované v krátkych zábleskoch. 




§ 3
Výrobky spotrebného priemyslu

(1)  Pri používaní prístrojov a zariadení so zdrojmi optického žiarenia musia byť zabezpečené také technické a organizačné opatrenia, ktoré vylúčia alebo obmedzia na prípustnú mieru ich škodlivé účinky na zdravie ľudí.
(2)  Zdroje laserového žiarenia v hračkách pre deti musia spĺňať požiadavky pre triedy 1 alebo 1M určené v technickej norme STN EN 60825-1 Bezpečnosť laserových výrobkov a zariadení. 1.časť: Klasifikácia zariadení, požiadavky a návod pre užívateľov.
(3)  Zdroje laserového žiarenia v ukazovadlách a v iných výrobkoch spotrebného priemyslu, ktoré by mohli spôsobiť poškodenie očí alebo pokožky a pri ktorých sa nepredpokladá zaškolenie o bezpečnosti pri používaní, musia spĺňať požiadavky určené pre triedu 2M v technickej norme STN EN 60825-1 Bezpečnosť laserových výrobkov a zariadení. 1.časť: Klasifikácia zariadení, požiadavky a návod pre užívateľov., pričom na výrobku musí byť varovanie pred možnými rizikami.
(4)  Zariadenia so zdrojmi optického žiarenia, používané na reklamu a pri zábavných predstaveniach, musia byť inštalované tak, aby sa vylúčilo ohrozenie, rušenie alebo obťažovanie osôb v okolí priamymi lúčmi alebo odrazeným žiarením; pri používaní laserových zariadení na zábavné predstavenia (laserové šou) svetelné zväzky lúčov nesmú zasiahnuť oči osôb v okolí, ani okná miestností okolitých budov.
(5)  Požiadavky na ochranu zdravia pred účinkami ultrafialového žiarenia v soláriách sú uvedené v osobitnom predpise[footnoteRef:3]). [3: ) Vyhláška Ministerstva zdravotníctva Slovenskej republiky č. .../2007 Z.z. o podrobnostiach o požiadavkách na zariadenia starostlivosti o ľudské telo.] 

 (6)  Na ochranu zdravia pred účinkami optického žiarenia z iných zdrojov okrem uvedených v odsekoch 2 až 5 sa v potrebnom rozsahu použijú ustanovenia a limity uvedené v osobitnom predpise1).

§ 4
Zariadenia na kozmetické účely 

(1)  Zariadenie na ošetrovanie pokožky intenzívnym impulzným svetlom musí byť konštruované tak, aby ultrafialové a infračervené žiarenie bolo obmedzené na najmenšiu možnú mieru a používané tak, aby pri aplikácii nemohlo dôjsť k oslneniu osôb v okolí priamym ani odrazeným svetlom. 
(2)  Pre ostatné zariadenia so zdrojmi optického žiarenia platia v potrebnom rozsahu požiadavky príloh č.1 a č. 2 osobitného predpisu 1) a požiadavky osobitného predpisu 2).


§ 5
Ochrana pred rušivým svetlom

(1)  Osvetľovacie zariadenia vo vonkajšom prostredí najmä reklamné pútače, osvetľovacie zariadenia nádvorí závodov, stavebných dvorov, parkovísk a podobné zariadenia okrem verejného osvetlenia, sa navrhujú, realizujú a používajú tak, aby svetlo z týchto zariadení v čo najmenšej miere dopadalo na okná obytných miestností v ich okolí. Ak sa dopadu svetla z týchto zariadení na okná obytných miestností nedá zamedziť, nesmú byť prekročené hodnoty uvedené v prílohe.
(2)  Zmeny v intenzite a zmeny farby svetla zo zdrojov podľa odseku 1 nesmú byť v obytnej miestnosti pozorovateľné.  
(3)  Limitné hodnoty rušivého svetla sú uvedené v prílohe .


§ 6
Meranie a hodnotenie rušivého svetla

(1)  Na meranie rušivého svetla sa používajú fotometre určené na meranie v oblasti fotopického videnia s pomernou spektrálnou svetelnou účinnosťou V() podľa technickej normy STN IEC 60050-845 Medzinárodný elektrotechnické slovník. Kapitola 845 : Osvetlenie. Osvetlenosť okna sa meria na vonkajšej zvislej ploche v strede okna. Rušivý jas zdrojov svetla sa meria zo stredu okna.
(2)  Zmeny intenzity a zmeny farby rušivých zdrojov svetla sa hodnotia subjektívne. Zmeny jasu zistené priamym pohľadom na vonkajšie zdroje rušivého svetla umiestnené nižšie ako okno obytnej miestnosti sa nehodnotia, ak nevyvolajú pozorovateľnú zmenu osvetlenia obytnej miestnosti. Zdroje svetla v miestnosti sú pri hodnotení vypnuté.


§ 7
Prechodné ustanovenie

Na zariadenia uvedené v § 4 sa ustanovenia tejto vyhlášky vzťahujú od 1. júna 2010.

§ 8
Účinnosť

Táto vyhláška nadobúda účinnosť ...... 2007.

